હા કે.કે શું જાણવા મળ્યું? સર જે રીતે કૌશિકની હત્યા થઈ હતી તે જ રીતે આ હત્યા થઈ છે. શું? કૌશિકનુ ખૂન કેવી રીતે થયું હતું, પોસ્ટમોર્ટમ રીપોર્ટ આવી ગયો? હા તેને ગોળી મારવામાં આવી હતી. એક ખાસ પ્રકારની ગન વડે ગોળી મારવામાં આવી છે, કેમકે ગોળી છાતીને ચીરીને નિકળી ગઈ છે. બીજી વાત આ સ્ત્રીનું નામ શિતલ છે. તે લોકો દ્વારકા દર્શન માટે જતા હતા. એક મિનિટ જતા હતા એટલે? પાટીલ બોલ્યો. હા સર, તેની સાથે તેનો પતિ પણ હતો જે ગાયબ છે! આ બધું તેના પરિવાર વાળાએ કહયું. તે હમણાં અહીં આવતાં જ હશે. પાટીલે પેલા બે યુવાનોની વાત કે.કે ને કહી તે પોલીસ સ્ટેશને જવા નિકળી ગયો. રસ્તામાં વિચારમાં પડયો, જરૂર આ ઘટનામાં કંઈક મોટી ઘટના સામે આવશે. એકબાજુ એસ.પી એ 48 કલાકમાં કેસ સોલ્વ કરવા કહયું હતું. તે સ્ટેશને પહોંચ્યો, હજી તો સ્કેચ તૈયાર થયો જ હતો. સ્કેચ જોઈને એકદમ નવાઈ પામ્યો, અરે આ તો રિયા છે. તેના પપ્પાએ આપેલ ફોટો પરથી પાટીલ ઓળખી ગયો. તમને પુરી ખાતરી છે, કાલે તમે આને જ જોઈ હતી. હા સર, અમે આને જીવનભર નહી ભૂલી શકીએ. ઓકે, તમે તમારી વિગતો આપી જઈ શકો છો. પાટીલને વિચાર આવ્યો તેનુ અનુમાન હંમેશા સાચું પડતું. તેના આધારે તેણે ઘણા કેસ સોલ્વ કરેલા છે. તેને જે વિચાર આવ્યો હતો, તેનુ આયોજન તૈયાર કરવા લાગ્યો. તેણે કે.કે ને ફોન કરીને પુરી યોજના જણાવી. ક્રાઇમ બ્રાંચની ટીમના 4 ઓફિસર બોલાવવા સુચના આપી દીધી. હવે માત્ર રાત પડવાની વાર હતી. શીતલનો પોસ્ટમોર્ટમ રીપોર્ટ પણ આવી ગયો. જે રીતે કૌશિકનુ ખૂન થયું એવી જ રીતે આ થયું કે.કે બોલ્યો, તેનો પતિ સૌરભ લાપતા છે. ઓકે રાત્રીના પ્લાનની બધી તૈયારી થઈ ગઈ? હા સર. વેલડન હવે આ કેસ સોલ્વ સમજ.